Lasminingrat

Raden Ayu Lasminingrat (29 Maret 1854 – 10 April 1948) panèka sala sèttong palopor kamajhuwân orèng bini' Sunda, sarta sè maddhek Sakola Kautamaan Istri.

 Riwayata oḍi 
Raden Ayu Lasminingrat panèka pottra palèng seppo ḍâri pasangan Raden Haji Muhamad Musa sareng Raden Ayu Ria, sala sèttong panghulu sarta sastrawan Sunda. È bâkto jhâman panjhâjhâh pandidighân kaangghuy ra'yat kalabân politik ètis panèka bânnè dhâddhi ha' asasi warga Nusantara, otamana ghâbây orèng bini'. Polana sadhar dâ' parlona pandidighân, Raden Haji Muhamad Musa maddhek sakolaan Èropa (Bijzondere Europeesche School) kalabân amajâr dhuwâ' orèng ghuru Èropa.

È sakola'an panèka, orèng Èropa bisa sakola abâreng bi' ana'-ana' pribumi, sarta ana' lake' acampor bi' ana'-ana' bini'. Bâḍâ jhughân sè nyebbhutaghi Kontrolir Levisan otabâ Levyson Norman, sala sèttong sekretaris Jendral Pamarènta Hindia Belanda kancana rammaèpon sè saè, sè ngasoh Lasminingrat kantos pènter noles bân abhâsa Belanda.

Matèri pangajhârânna panèka awujud maos, noles, Bhâsa Belanda, sarta kaomomman parkara kabhudhajhâ’ân bârâ'. Ḍâri pangalamân sè èajhâraghi dhibi' kasebbhut, Lasminingrat aghâḍhuwi pangaterro sè jhâu dâ' dhimèn sarta aghâḍhuwi cita-cita, --padâ bi' Dewi Sartika otabâ Kartini è bâkto saterrossa, ghâbây majhuwaghi perran bân kasatara’an drajhat orèng bini' Nusantara.

 Sombher